Notum sit presentibus et futuris quod ego Odo dux Burgundie in elemosinam contuli monasterio Cisterciensi ob remedium anime mee et parentum meorum Les Maignaus de Roura cum omni tenemento eorum quiete et libere perpetuo possidendos. Actum est istud apud Cistercium anno Incarnationis Dominice Mo Co XCo Vo in presentia totius capituli presentibus etiam domino Hugone Virgiaci, R Vierio Eduensi, Nicholao preposito Argilleio. Et ut hec elemosina mea perpetua stabilitate firma perseveret presentem cartulam sigilli mei impressione communivi et pretaxatorum testium appositione roboravi.